origenes.contra-celsum 6.16
Μετὰ ταῦτα τὴν κατὰ τῶν πλουσίων ἀπόφασιν τοῦ Ἰησοῦ , εἰπόντος · „ εὐκοπώτερον κάμηλον εἰσελθεῖν διὰ τρήματος ῥαφίδος ἢ πλούσιον εἰς τὴν βασιλείαν τοῦ θεοῦ , “ φησὶν ἄντικρυς ἀπὸ Πλάτωνος εἰρῆσθαι , τοῦ Ἰησοῦ παραφθείροντος τὸ Πλατωνικὸν , ἐν οἷς εἶπεν ὁ Πλάτων ὅτι „ ἀγαθὸν ὄντα διαφόρως καὶ πλούσιον εἶναι διαφερόντως εἶναι ἀδύνατον . “ τίς δ᾿ οὐκ ἂν καὶ μετρίως ἐφιστάνειν τοῖς πράγμασι δυνάμενος τὸν Κέλσον γελάσαι , οὐ τῶν πιστευόντων τῷ Ἰησοῦ μόνων ἀλλὰ καὶ τῶν λοιπῶν ἀνθρώπων . ἀκούων ὅτι Ἰησοῦς ὁ παρὰ Ἰουδαίοις γεγενημένος καὶ ἀνατεθραμμένος καὶ Ἰωσὴφ „ τοῦ τέκτονος “ νομισθεὶς εἶναι υἱὸς καὶ μηδὲ γράμματα μεμαθηκὼς οὐ μόνον τὰ Ἑλλήνων ἀλλ᾿ οὐδὲ τὰ Ἑβραίων , ὅπερ καὶ αἱ φιλαλήθεις μαρτυροῦσι γραφαὶ τῶν περὶ αὐτὸν , ἀνέγνω Πλάτωνα καὶ ἀρεσθεὶς τῇ περὶ τῶν πλουσίων ἀποφαινομένῃ αὐτοῦ λέξει , ὡς „ ἀδύνατόν ἐστιν ἀγαθὸν εἶναι διαφερόντως καὶ πλούσιον , “ παρέφθειρεν αὐτὴν καὶ πεποίηκε τὸ „ εὐκοπώτερον κάμηλον διὰ τρήματος ῥαφίδος εἰσελθεῖν ἢ πλούσιον εἰς τὴν βασιλείαν τοῦ θεοῦ “ ; εἰ δὲ μὴ μετὰ τοῦ μισεῖν καὶ ἀπεχθάνεσθαι ἐντυχὼν τοῖς εὐαγγελίοις φιλαλήθης ἦν ὁ Κέλσος , ἐπέστησεν ἂν , τί δή ποτε παρελήφθη κάμηλος , τὸ τῶν ζῴων ὅσον ἐπὶ τῇ κατασκευῇ σκολιὸν , παραβαλλόμενον τῷ πλουσίῳ , καὶ τί αὐτῷ ἐβούλετο ἡ στενὴ „ τῆς ῥαφίδος “ τρυμαλιὰ , στενὴν φάσκοντι εἶναι καὶ τεθλιμμένην τὴν ὁδὸν τὴν ἀπάγουσαν „ εἰς τὴν ζωὴν , “ καὶ τὸ κατὰ τὸν νόμον δὲ „ ἀκάθαρτον “ τὸ ζῷον ἀναγεγράφθαι τοῦτο , ἔχον μέν τι ἀποδεκτὸν τὸ μαρυκᾶσθαι , ἔχον δὲ καὶ ψεκτὸν τὸ μὴ διχηλεῖν · ἐξήτασεν ἂν καὶ ὁσάκις ἐν ταῖς θείαις παρελήφθη κάμηλος γραφαῖς καὶ ἐπὶ τίνων , ἵνα θεωρήσῃ τὸ περὶ τῶν πλουσίων τοῦ λόγου βούλημα · οὐκ εἴασεν ἂν ἀβασάνιστον καὶ τὸ μακαρίζεσθαι μὲν τοὺς πτωχοὺς ὑπὸ τοῦ Ἰησοῦ ταλανίζεσθαι δὲ τοὺς πλουσίους πότερον ἐπὶ τῶν αἰσθητῶν αὐτῷ ταῦτα . . . . πτωχῶν καὶ πλουσίων , ἢ οἶδέ τινα πτωχείαν πάντως μακαριζομένην ὁ λόγος καὶ πλοῦτον πάντως ψεκτόν · οὐκ ἂν γὰρ οὐδ᾿ ὁ τυχὼν ἀκρίτως τοὺς πτωχοὺς ἐπῄνεσεν , ὧν οἱ πολλοὶ καὶ φαυλόττοί εἰσι τὰ ἤθη . ἀλλὰ ταῦτα μὲν ταύτῃ .
Lemmas: μετά οὗτος ὁ κατά ὁ πλούσιος ἀπόφασις ὁ Ἰησοῦς , λέγω · „ εὔκοπος κάμηλος εἰσέρχομαι διά τρῆμα ῥαφίς ἤ πλούσιος εἰς ὁ βασιλεία ὁ θεός , “ φημί ἄντικρυς ἀπό Πλάτων λέγω , ὁ Ἰησοῦς παραφθείρω ὁ Πλατωνικός , ἐν ὅς λέγω ὁ Πλάτων ὅτι „ ἀγαθός εἰμί διάφορος καί πλούσιος εἰμί διαφερόντως εἰμί ἀδύνατος . “ τίς δέ οὐ ἄν καί μέτριος ἐφιστάνω ὁ πρᾶγμα δύναμαι ὁ ξελσυς γελάω , οὐ ὁ πιστεύω ὁ Ἰησοῦς μόνος ἀλλά καί ὁ λοιπός ἄνθρωπος . ἀκούω ὅτι Ἰησοῦς ὁ παρά Ἰουδαῖος γίγνομαι καί ἀνατρέφω καί Ἰωσήφ „ ὁ τέκτων “ νομίζω εἰμί υἱός καί μηδέ γράμμα μανθάνω οὐ μόνος ὁ Ἕλλην ἀλλά οὐδέ ὁ Ἑβραῖος , ὅς καί ὁ φιλαλήθης μαρτυρέω γραφή ὁ περί αὐτός , ἀναγιγνώσκω Πλάτων καί ἀρέσκω ὁ περί ὁ πλούσιος ἀποφαίνω αὐτός λέξις , ὡς „ ἀδύνατος εἰμί ἀγαθός εἰμί διαφερόντως καί πλούσιος , “ παραφθείρω αὐτός καί ποιέω ὁ „ εὔκοπος κάμηλος διά τρῆμα ῥαφίς εἰσέρχομαι ἤ πλούσιος εἰς ὁ βασιλεία ὁ θεός “ ; εἰ δέ μή μετά ὁ μισέω καί ἀπεχθάνομαι ἐντυγχάνω ὁ εὐαγγέλιον φιλαλήθης εἰμί ὁ ξελσυς , ἐφίστημι ἄν , τίς δή ποτέ παραλαμβάνω κάμηλος , ὁ ὁ ζῷον ὅσος ἐπί ὁ κατασκευή σκολιός , παραβάλλω ὁ πλούσιος , καί τίς αὐτός βούλομαι ὁ στενός „ ὁ ῥαφίς “ τρυμαλιά , στενός φάσκω εἰμί καί θλίβω ὁ ὁδός ὁ ἀπάγω „ εἰς ὁ ζωή , “ καί ὁ κατά ὁ νόμος δέ „ ἀκάθαρτος “ ὁ ζῷον ἀναγράφω οὗτος , ἔχω μέν τις ἀποδεκτός ὁ μαρυκάομαι , ἔχω δέ καί ψεκτός ὁ μή διχηλέω · ἐξετάζω ἄν καί ὁσάκις ἐν ὁ θεῖος παραλαμβάνω κάμηλος γραφή καί ἐπί τίς , ἵνα θεωρέω ὁ περί ὁ πλούσιος ὁ λόγος βούλημα · οὐ ἐάω ἄν ἀβασάνιστος καί ὁ μακαρίζω μέν ὁ πτωχός ὑπό ὁ Ἰησοῦς ταλανίζω δέ ὁ πλούσιος πότερος ἐπί ὁ αἰσθητός αὐτός οὗτος . . . . πτωχός καί πλούσιος , ἤ οἶδα τις πτωχεία πάντως μακαρίζω ὁ λόγος καί πλοῦτος πάντως ψεκτός · οὐ ἄν γάρ οὐδέ ὁ τυγχάνω ἄκριτος ὁ πτωχός ἐπαινέω , ὅς ὁ πολύς καί φαυλόττοί εἰμί ὁ ἦθος . ἀλλά οὗτος μέν ταύτῃ .